CELEX: 32018R0720
Language: mt
Date: 2018-05-16 00:00:00
Title: Regolament ta' Implimentazzjoni tal-Kummissjoni (UE) 2018/720 tas-16 ta' Mejju 2018 li jiftaħ u jipprovdi għall-ġestjoni tal-kwota tariffarja tal-Unjoni għal pollam li joriġina fl-Iżlanda

17.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 122/2
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/720
   tas-16 ta' Mejju 2018
   li jiftaħ u jipprovdi għall-ġestjoni tal-kwota tariffarja tal-Unjoni għal pollam li joriġina fl-Iżlanda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 58(1) tiegħu,
   Billi:
   
               (1)
            
            
               Il-ftehim li ġie konkluż fil-forma ta' Skambju ta' Ittri bejn l-Unjoni Ewropea u l-Iżlanda li jikkonċerna l-preferenzi kummerċjali addizzjonali fi prodotti agrikoli (“il-Ftehim”), intlaħaq abbażi tal-Artikolu 19 tal-Ftehim dwar iż-Żona Ekonomika Ewropea (2). Il-Ftehim ġie approvat f'isem l-Unjoni bid-Deċiżjoni tal-Kunsill (UE) 2017/1913 (3).
            
         
               (2)
            
            
               L-Anness V ta' dak il-Ftehim jipprevedi l-ftuħ ta' kwota tariffarja mingħajr dazju annwali għall-importazzjonijiet fl-Unjoni ta' pollam li joriġina fl-Iżlanda.
            
         
               (3)
            
            
               Skont id-Deċiżjoni (UE) 2017/1913, il-Ftehim irid jidħol fis-seħħ fl-ewwel jum tas-seba' xahar wara d-data li fiha l-Partijiet ikunu nnotifikaw lil xulxin li l-proċeduri interni meħtieġa jkunu tlestew. L-aħħar notifika saret fid-19 ta' Ottubru 2017. Għalhekk, il-Ftehim irid jidħol fis-seħħ fl-1 ta' Mejju 2018. Jenħtieġ li l-miżuri stabbiliti f'dan ir-Regolament japplikaw mid-data tad-dħul fis-seħħ tal-Ftehim.
            
         
               (4)
            
            
               Il-Ftehim jispeċifika li l-kwota tariffarja trid tapplika kull sena u għalhekk jenħtieġ li l-importazzjonijiet ikunu ġestiti fuq bażi ta' sena kalendarja. Madankollu, peress li l-Ftehim jibda japplika mill-1 ta' Mejju 2018, jenħtieġ li l-kwantitajiet annwali għall-2018 u għas-snin ta' wara jiġu stabbiliti skont l-Anness V tal-Ftehim.
            
         
               (5)
            
            
               Jenħtieġ li l-kwota tariffarja tkun ġestita mill-Kummissjoni abbażi tal-ordni kronoloġika tad-dati ta' aċċettazzjoni tad-dikjarazzjonijiet doganali għar-rilaxx għal ċirkolazzjoni libera skont ir-regoli għall-ġestjoni tal-kwoti tariffarji stabbiliti fir-Regolament ta' Implimentazzjoni tal-Kummissjoni (UE) 2015/2447 (4).
            
         
               (6)
            
            
               Il-Ftehim jipprevedi li d-dispożizzjonijiet stabbiliti fil-Protokoll 3 tal-Ftehim bejn il-Komunità Ekonomika Ewropea u l-Iżlanda, kif emendat bid-Deċiżjoni Nru 2/2005 tal-Kumitat Konġunt tal-KE-Iżlanda (5), għandhom japplikaw għall-prodotti li jibbenefikaw mill-kwota tariffarja.
            
         
               (7)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Tinfetaħ kwota tariffarja tal-Unjoni għall-pollam li joriġina fl-Iżlanda, kif stabbilit fl-Anness.
   Artikolu 2
   Il-kwota tariffarja stabbilita fl-Anness għandha tiġi ġestita skont l-Artikoli 49 sa 54 tar-Regolament ta' Implimentazzjoni (UE) 2015/2447.
   Artikolu 3
   Biex tkun eliġibbli ħalli tibbenefika mill-kwota tariffarja stabbilita f'dan ir-Regolament, il-merkanzija elenkata fl-Anness għandha tikkonforma mutatis mutandis mar-regoli tal-oriġini u ma' dispożizzjonijiet oħra stabbiliti fil-Protokoll 3 tal-Ftehim bejn il-Komunità Ekonomika Ewropea u l-Iżlanda, kif emendat bid-Deċiżjoni Nru 2/2005 tal-Kumitat Konġunt tal-KE-Iżlanda.
   Artikolu 4
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Mejju 2018.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta' Mejju 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 269, 10.10.2013, p. 1.
   
      (2)  ĠU L 274, 24.10.2017, p. 58.
   
      (3)  Id-Deċiżjoni tal-Kunsill (UE) 2017/1913 tad-9 ta' Ottubru 2017 dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u l-Iżlanda li jikkonċerna preferenzi kummerċjali addizzjonali fi prodotti agrikoli (ĠU L 274, 24.10.2017, p. 57).
   
      (4)  Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 58).
   
      (5)  Id-Deċiżjoni Nru 2/2005 tal-Kumitat Konġunt tal-KE-Iżlanda tat-22 ta' Diċembru 2005 li temenda l-Protokoll 3 tal-Ftehim, dwar id-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva [traduzzjoni mhux uffiċjali] (ĠU L 131, 18.5.2006, p. 1).
   
      ANNESS
      Minkejja r-regoli ta' interpretazzjoni tan-Nomenklatura Magħquda, il-kliem li jiddeskrivi l-prodotti għandu jitqies biss bħala kliem ta' valur indikattiv u l-iskop tal-iskema preferenzjali jkun determinat, fil-kuntest ta' dan l-Anness, bl-intestatura SA stabbilita fit-tieni kolonna tat-tabella.
      
                  Nru tal-Ordni
               
               
                  Intestatura SA
               
               
                  Deskrizzjoni tal-prodotti
               
               
                  Volum tal-Kwota Tariffarja annwali
                  (tunnellati ta' piż nett)
               
               
                  Rata ta' dazju tal-kwota
                  (%)
               
            
                  09.0830
               
               
                  0207 
               
               
                  Pollam
               
               
                  Mill-1.5.2018 sal-31.12.2018:
                  100
                  Għal kull sena kalendarja mill-1.1.2019:
                  300
               
               
                  0